
KVIETIMAS TEIKTI PARAIŠKAS

Tęstinei veiklai „Ateities vienaragių dirbtuvės“ (angl. “Future unicorns factory” (FUF)

KVIETIMO NR. 05-001-01-05-08.1-1.T
2026-08-20


Kvietimas teikti paraiškas (toliau – kvietimas) parengtas vadovaujantis: 
1. Technologijų ir inovacijų įstatymas XIII-1414 Lietuvos Respublikos technologijų ir inovacijų įstatymas ;
2. Dvidešimt pirmosios Lietuvos Respublikos Vyriausybės programa XV-1157 Dėl Dvidešimt pirmosios Lietuvos Respublikos Vyriausybės programos ;
3. Tęstinės veiklos aprašas: 4-360 Dėl Projekto, kuriuo kuriama inovacijų vystymo sistema, skatinanti aukštos pridėtinės vertės star...   .


	1.
	Informacija apie tęstinę priemonę

	1.1.
	Tęstinės priemonės numeris
	05-001-01-05-08 (TP)

	1.2.
	Tęstinės priemonės pavadinimas
	Organizuoti inovacijų skatinimo veiklą

	1.3.
	Įstaiga, kurios vadovas yra asignavimų valdytojas
	Lietuvos Respublikos ekonomikos ir inovacijų ministerija

	1.4.
	Dokumentai
	Nuoroda į Aprašą (4-360 Dėl Projekto, kuriuo kuriama inovacijų vystymo sistema, skatinanti aukštos pridėtinės vertės star... )




	2.
	Informacija apie kvietimą

	2.1.
	Atsakinga institucija
	Lietuvos Respublikos ekonomikos ir inovacijų ministerija

	2.2.
	Administruojančioji institucija
	Lietuvos Respublikos ekonomikos ir inovacijų ministerija

	2.3.
	[bookmark: _Hlk168403437]Paraiškų pateikimo terminas
	[bookmark: _Hlk168403472]Nuo 2026-08-20 12:00 val. 
	[bookmark: _Hlk168403489]Iki 2026-10-19 23:59 val.

	
	2.3.1. Projektų paraiškų pateikimo būdas
	Pareiškėjas, siekdamas gauti subsidiją įgyvendinti Aprašo 5 punkte nurodytas veiklas, kvietime nustatytu laikotarpiu ir Ministerijos nustatyta tvarka pateikia užpildytą paraišką pagal Aprašo 1 priede nustatytą formą. Paraiška teikiama elektroniniu paštu kanc@eimin.lt. Ministerija neatsako už nelaiku pateiktas paraiškas ar kitus nenumatytus atvejus, dėl kurių paraiškos nebuvo gautos, gautos praleidus paraiškų teikimo terminą ar Pareiškėjas susidūrė su kitais paraiškos pateikimo trukdžiais. Kitu laiku, nei nurodyta kvietime, ir (ar) kitu būdu gautos paraiškos nepriimamos ir nevertinamos.

	
	2.3.2. Su paraiška teikiami dokumentai
	2.3.2. Kartu su paraiška Pareiškėjas Ministerijai pateikia šiuos privalomus pridėti dokumentus:
2.3.2.1. dokumentus, įrodančius Pareiškėjo ir Konsorciumo narių turimus finansinius bei infrastruktūros išteklius; 
2.3.2.2. dokumentus, įrodančius Pareiškėjo ir Konsorciumo narių pajėgumus: antreprenerystės ugdymo, inkubavimo ir (arba) akceleravimo programų, technologijų vystymo, investuotojų pritraukimo ir tarptautiškumo skatinimo veiklų organizavimo patirtį įrodančius Konsorciumo narių mentorių, tarptautinių ekspertų bei investuotojų tinklo pajėgumą bei turimą patirtį įrodančius dokumentus;
2.3.2.3. Projekto įgyvendinimo grafiką, kuriame numatytas Projekto veiklų įgyvendinimo nuoseklumas, tarpinių ir galutinių Projekto rezultatų stebėsena ir vertinamos rizikos, taip pat Projekto viešinimo planą, kuriame nurodomi už veiklas atsakingi Konsorciumo nariai;
2.3.2.4. Projekto veiklų tęstinumo planą, pasibaigus Projektui;
2.3.2.5. Konsorciumo sutarties projektą;
2.3.2.6. biudžeto pasiskirstymą tarp Pareiškėjo ir kitų Konsorciumo narių.

	
	2.3.3. Kontaktiniai duomenys konsultacijoms
	Lietuvos Respublikos ekonomikos ir inovacijų ministerija
Šeimyniškių g. 19-401, LT-09236 Vilnius
Tel. +370 706 64 845
El. p. kanc@eimin.lt
Linas Jonušauskas, tel. +370 660 93951,
el. p. Linas.Jonusauskas@eimin.lt 
Ugnė Širvinskaitė, tel. +37069154091 , 
el. p. Ugne.Sirvinskaite@eimin.lt   

	2.4.
	Apskritis
	Nurodoma apskritis, kuriai priskiriamas kvietimas.
☐ Visos apskritys
☐ Alytaus apskritis
☐ Kauno apskritis
☐ Klaipėdos apskritis
☐ Marijampolės apskritis
☐ Panevėžio apskritis
☐ Šiaulių apskritis
☐ Tauragės apskritis
☐ Telšių apskritis
☐ Utenos apskritis
☒ Vilniaus apskritis

	2.5.
	Projektų atrankos būdas
	Pasirenkama iš:
☐ Planavimas
☒ Konkursas
☐ Tęstinė atranka
☐ Jungtinis projektas

	2.6.
	Bendra kvietimui skirta finansavimo lėšų suma
	6 000 000 (šeši milijonai) Eur 

	2.7.
	Nuosavo įnašo
dydis
	Konsorciumo nariams - ne mažiau kaip 20 procentų nuo visų tinkamų finansuoti išlaidų. Pareiškėjui (valstybės viešojo sektoriaus subjektui) 20 proc. reikalavimas netaikomas.

	2.8.
	Didžiausia Projektui įgyvendinti galima skirti finansavimo lėšų suma, eurais 
	6 000 000 (šeši milijonai) Eur

	2.9.
	Finansuojamos veiklos ir joms keliami reikalavimai

	2.9.1.
	Projekto tikslas
	Pagal Aprašą finansuojamo Projekto tikslas – sukurti inovacijų vystymo sistemą, skirtą skatinti aukštos pridėtinės vertės startuolių kūrimąsi, brandą ir tarptautinį konkurencingumą. 

	2.9.2.
	Finansuojamos Projekto veiklos
	2.9.2. Pagal Aprašą finansuojamos Projekto veiklos, skirtos Projekto tikslui pasiekti:
2.9.2.1. rinkodaros ir prekių ženklų kūrimo bei pozicionavimo veiklos, apimančios mokslinių tyrimų, eksperimentinės plėtros ir inovacijų (toliau – MTEPI) produktų įvedimo į rinką ir pardavimo skatinimą, jų reklamą (įskaitant vaizdo ir garso įrašų, fotografijų, reklaminių skydelių, medijos priemonių ir kitos reklaminės medžiagos kūrimą bei gamybą), žinomumo didinimą socialiniuose tinkluose, skaitmeninės reklamos platformose ir kituose reklamos kanaluose, siekiant stiprinti MTEPI produktų konkurencingumą ir prekių ženklų vertę;
2.9.2.2. veiklos, susijusios su intelektine nuosavybe, intelektinės nuosavybės apsauga ir teisių į ją įsigijimu, įskaitant produkto, paslaugos ir (ar) technologijos sertifikavimą; veikla, kuria siekiama įregistruoti intelektinės nuosavybės teises (išskyrus išradimų patentavimą ir dizaino registravimą) ir gauti sertifikatą arba jas įsigyti iš kitų subjektų, įskaitant licencijų arba pačios intelektinės nuosavybės įsigijimą;
2.9.2.3. renginių, hakatonų (suprantamų kaip intensyvių kūrybinių seminarų, kurių metu susibūrusios komandos kuria idėjas ir ankstyvosios stadijos produktų prototipus ir rengia toliau plėtotinų produktų koncepcijas), preakceleravimo ir akceleravimo programų organizavimo ir vykdymo veiklos (šiose veiklose gali dalyvauti ir fiziniai asmenys);
2.9.2.4. inkubavimo paslaugų veiklos, apimančios ankstyvosios stadijos startuoliams teikiamą mentorystę, konsultacijas, mokymus ir kitą pagalbą, skirtą verslo idėjai patikrinti, produktui sukurti ir išbandyti bei pasirengti tolesniam augimui;
2.9.2.5. Projekto, Projekto veiklų ir rezultatų viešinimo veiklos;
2.9.2.6. inovacijų paramos ir inovacijų konsultacinių paslaugų teikimo veiklos: 
2.9.2.6.1. inovacijų paramos paslaugos – aprūpinimas biuro plotu, duomenų bankų ir bibliotekų paslaugos, rinkotyra, galimybių naudotis laboratorijomis suteikimas, atitikties vertinimas, bandymai (testavimas) ir sertifikavimas siekiant plėtoti veiksmingesnius produktus, procesus arba paslaugas;
2.9.2.6.2. inovacijų konsultacinės paslaugos – konsultavimas, pagalba ir mokymas žinių perdavimo, nematerialiojo turto nuosavybės teisių įsigijimo, apsaugos bei naudojimo, licencijų sutarčių ir standartų naudojimo klausimais;
2.9.2.7. skaitmeninės infrastruktūros ir technologinių įrankių krepšelių teikimo veiklos, apimančios licencijų suteikimą, prieigos prie darbui reikalingų skaitmeninių platformų užtikrinimą, įrangos ir kitų susijusių sprendimų bei priemonių užtikrinimą startuoliams, siekiant paspartinti produktų kūrimą, prototipavimą, testavimą ir technologinį vystymą.

	2.9.3.
	Galimas pareiškėjas
	Valstybės viešojo sektoriaus subjektas

	2.9.4.
	Galimi partneriai (Konsorciumo nariai)
	· Konsorciumo nariai – teisiškai ir ekonomiškai savarankiški juridiniai asmenys bei fiziniai asmenys, vykdantys ūkinę komercinę veiklą, galintys užtikrinti Aprašo 5 punkte nurodytų veiklų įgyvendinimą, nustatytų rodiklių pasiekimą iki Projekto pabaigos ir veiklų tęstinumą pasibaigus Projektui.
· Konsorciumą gali sudaryti juridiniai asmenys ir fiziniai asmenys, vykdantys ūkinę komercinę veiklą, kurių veikla ir kompetencijos apima hakatonų organizavimą, inkubavimą ir (arba) akceleravimą, investavimą, inovacijų paramos, ekspertinių, rinkodaros, teisinių ir komunikacijos paslaugų teikimą.

	2.9.5.
	Didžiausia Projekto veiklai vykdyti galima skirti finansavimo lėšų suma, eurais
	6 000 000 (šeši milijonai) Eur

	2.9.6.
	Finansuojamoji dalis, proc.
	Pareiškėjui (valstybės viešojo sektoriaus subjektui) – iki 100 proc. tinkamų finansuoti išlaidų;
Konsorciumo nariams – iki 80 proc. tinkamų finansuoti išlaidų.

	2.9.7.
	Nuosavo įnašo dalis, proc. 
	Ne mažiau kaip 20 proc. (netaikoma Pareiškėjui)

	2.10.
	Išlaidų tinkamumo finansuoti reikalavimai

	2.10.1.
	Tinkamos finansuoti išlaidos ir jų tipai
2.10.1.1. Tinkamos finansuoti Projekto išlaidos:
2.10.1.1.1. tiesioginės Projekto išlaidos (toliau – tiesioginės išlaidos):
2.10.1.1.1.1. Projekto veiklas vykdančio personalo darbo užmokesčio ir su darbo santykiais arba jų esmę atitinkančiais santykiais susijusios išlaidos, įskaitant honorarų išlaidas. Darbo užmokesčio už kasmetines atostogas ir kompensacijų už nepanaudotas kasmetines atostogas išlaidos apskaičiuojamos taikant kasmetinių atostogų išmokų fiksuotąsias normas, nustatytas atsižvelgiant į darbuotojui priklausantį kasmetinių atostogų dienų skaičių ir jo darbo savaitės trukmę;
2.10.1.1.1.2. Lietuvos ir užsienio ekspertų, mentorių ir lektorių, dalyvaujančių Aprašo 5 punkte nurodytose Projekto veiklose, su jų fiziniu atvykimu susijusios kelionių, apgyvendinimo ir transporto išlaidos. Išlaidos turi atitikti šiuos reikalavimus:
2.10.1.1.1.2.1. tarptautinių kelionių atveju keliavimo būdas turi būti pasirenkamas vadovaujantis ekonomiškumo principu. Tinkamomis finansuoti laikomos tik ekonominės klasės transporto bilietų įsigijimo išlaidos;
2.10.1.1.1.2.2. Pareiškėjo arba dalyvio transporto priemonės panaudojimo kelionei atveju tinkamomis finansuoti laikomos tik kelionės metu sunaudotų degalų įsigijimo išlaidos, apskaičiuotos atsižvelgiant į kelionės metu nuvažiuotų kilometrų skaičių ir transporto priemonės gamintojo nurodytus transporto priemonės techninius duomenis (degalų sunaudojimo normą 100 kilometrų);
2.10.1.1.1.2.3. kompensuojamos visų rūšių transporto priemonėmis patirtos kelionės išlaidos, kurios gali būti patirtos ne anksčiau kaip 2 kalendorines dienas iki dalyvavimo Projekto veiklose pradžios ir ne vėliau kaip 1 kalendorinę dieną po dalyvavimo Projekto veiklose pabaigos. Keliavimo būdas turi būti pasirenkamas vadovaujantis ekonomiškumo principu. Tinkamomis finansuoti laikomos tik ekonominės klasės transporto bilietų įsigijimo išlaidos;
2.10.1.1.1.2.4. kelionės draudimo išlaidos, įskaitant sveikatos draudimo, draudimo nuo nelaimingų atsitikimų, kelionės bagažo ir civilinės atsakomybės draudimo išlaidas;
2.10.1.1.1.2.5. gyvenamojo ploto nuomos išlaidos neturi viršyti Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“ nustatytų gyvenamojo ploto nuomos išlaidų normų. Išlaidos, tiesiogiai nesusijusios su gyvenamojo ploto nuoma, tačiau įtrauktos į apgyvendinimo paslaugas teikiančių subjektų išrašytus finansinės apskaitos dokumentus (maitinimo, papildomų asmeninių paslaugų ir pan. išlaidos), nėra tinkamos finansuoti;
2.10.1.1.1.2.6. dokumentų, susijusių su kelione, tvarkymo išlaidos;
2.10.1.1.1.2.7. kitos su kelione į užsienio valstybę susijusios būtinos išlaidos (miesto (ekologinis) mokestis, mokėjimas už naudojimąsi keliais, registruoto bagažo mokestis, bagažo saugojimo mokestis ir pan. išlaidos), kurios gali būti patirtos ne anksčiau kaip prieš 2 kalendorines dienas iki dalyvavimo Projekto veiklose pradžios ir ne vėliau kaip 1 kalendorinę dieną po dalyvavimo Projekto veiklose pabaigos;
2.10.1.1.1.3. paslaugų, būtinų Aprašo 5 punkte nurodytoms veikloms įgyvendinti, įsigijimo išlaidos, įskaitant programinės įrangos prenumeratų, debesijos paslaugų ir dirbtinio intelekto (toliau – DI) platformų prieigos išlaidas;
2.10.1.1.1.4. medžiagų ar kito trumpalaikio turto, būtino Projekto veikloms įgyvendinti, įsigijimo išlaidos. Šiame papunktyje nurodytos išlaidos gali sudaryti ne daugiau kaip 10 procentų Projekto tinkamų finansuoti išlaidų;
2.10.1.1.1.5. Projekto, Projekto veiklų ir rezultatų viešinimo (informavimo apie Projekto veiklas) išlaidos, nurodytos Aprašo 5.5 papunktyje, kurios gali sudaryti ne daugiau kaip 3 procentus Projekto tinkamų finansuoti išlaidų. Šis apribojimas netaikomas Aprašo 5.1 papunktyje nurodytoms tiesioginėms rinkodaros paslaugoms, teikiamoms Projekto veiklų dalyviams;
2.10.1.1.2. Projekto administravimui ir aptarnavimui būtinos išlaidos, kurių negalima tiesiogiai ir visa apimtimi priskirti konkrečiai Projekto veiklai (toliau – netiesioginės išlaidos):
2.10.1.1.2.1. visos išlaidos, kurios nėra skiriamos tiesiogiai Projekto veikloms vykdyti, tačiau yra būtinos ir tiesiogiai susijusios su Projekto tiesioginėmis išlaidomis ir kurias galima užfiksuoti finansinės apskaitos sistemoje ir pagrįsti kaip išlaidas, tiesiogiai susijusias su tinkamomis tiesioginėmis išlaidomis Projektui įgyvendinti;
2.10.1.1.2.2. visos techninio bei logistinio pobūdžio struktūrinės ir pagalbinės veiklos išlaidos, kurios yra būtinos Projekto veikloms vykdyti ir todėl negali būti visiškai priskirtos Projektui.
2.10.1.2. Netiesioginėms išlaidoms gali būti priskiriamos:
2.10.1.2.1. Projekto administravimui naudojamų biuro ar laboratorijų patalpų nuomos, išlaikymo ir nusidėvėjimo išlaidos;
2.10.1.2.2. komunalinių paslaugų išlaidos;
2.10.1.2.3. ryšio, interneto ir pašto paslaugų išlaidos;
2.10.1.2.4. kitos Projekto administravimui būtinos ir konkrečiai Projekto veiklai tiesiogiai nepriskiriamos išlaidos.
2.10.1.3. Netiesioginės išlaidos apskaičiuojamos taikant 7 procentų fiksuotą dydį nuo Projekto vykdytojo ir Konsorciumo narių faktiškai patirtų ir tinkamomis finansuoti pripažintų tiesioginių išlaidų.
2.10.1.4. Taikant netiesioginių išlaidų fiksuotą dydį, Projekto vykdytojas Ministerijai neteikia netiesioginių išlaidų patyrimą ir apmokėjimą pagrindžiančių dokumentų. Netiesioginės išlaidos finansinėje apskaitoje registruojamos finansinę apskaitą reglamentuojančių Lietuvos Respublikos teisės aktų nustatyta tvarka.

	2.10.2.
	Netinkamos finansuoti išlaidos
2.10.2.1. Projekte nenumatytos, su Projekto veiklomis nesusijusios arba Aprašo 34 ir 35 punktuose nenurodytos išlaidos;
2.10.2.2. pirkimo ir (arba) importo pridėtinės vertės mokestis (toliau – PVM), kurį pagal Lietuvos Respublikos teisės aktų, reguliuojančių pirkimo ir (arba) importo pridėtinės vertės mokesčių taikymą, nustatyta tvarka galima įtraukti į PVM atskaitą;
2.10.2.3. paraiškos parengimo išlaidos;
2.10.2.4. išlaidos, patirtos ne Aprašo 16 punkte ir Finansavimo sutartyje nustatytu laikotarpiu;
2.10.2.5. infrastruktūros, žemės ir kito nekilnojamojo turto pirkimo bei ilgalaikio turto įsigijimo išlaidos;
2.10.2.6. pastatų, kitų statinių ir patalpų statybos, rekonstravimo, remonto ir panašios išlaidos;
2.10.2.7. išlaidos, patirtos Projekto vykdytojui ar Konsorciumo nariams įsigyjant prekes, paslaugas, įskaitant trumpalaikio ir ilgalaikio turto, taip pat nekilnojamojo turto nuomą, arba darbus iš su jais susijusių įmonių, kaip jos suprantamos pagal Smulkiojo ir vidutinio verslo plėtros įstatymą.
2.10.2.8. baudos, finansinės sankcijos ir bylinėjimosi išlaidos;
2.10.2.9. debeto palūkanos, finansinių operacijų išlaidos, komiso rinkliavos ir nuostoliai, atsiradę dėl užsienio valiutos keitimo;
2.10.2.10. paskolų palūkanų, paskolų grąžinimo ir išperkamosios nuomos (lizingo) finansavimo išlaidos.

	2.10.3.
	Projektų veiklų įgyvendinimui taikomi supaprastintai apmokamų išlaidų dydžiai

	
	Netaikoma


	2.11.
	Siekiami stebėsenos rodikliai ir kontrolė

	2.11.1.
	Minimalūs privalomi pasiekti rodikliai iki Projekto įgyvendinimo pabaigos (tarpinės reikšmės stebimos kasmet, galutinės skaičiuojamos pasibaigus Projektui)

	Stebėsenos rodiklio pavadinimas
	Matavimo vienetai
	Minimali siektina stebėsenos rodiklio reikšmė įgyvendinus Projekto veiklas

	1. Nauji startuoliai Lietuvos startuolių ekosistemoje pasibaigus Projektui (iš viso)
	Skaičius
	700

	2. Nauji startuoliai Lietuvos startuolių ekosistemoje pasibaigus Projektui (įgyvendinantys Projekto veiklas)
	Skaičius
	250

	3. Projekto metu organizuojamų renginių dalyviai
	Skaičius
	3500

	4. Suorganizuoti teminiai hakatonai
	Skaičius
	12

	5. Projekto metu organizuojamų hakatonų dalyviai
	Skaičius
	1200

	6. Suformuotos unikalios komandos
	Skaičius
	500

	7. Startuoliai sudalyvavę Projekto metu organizuojamose inkubavimo, akceleravimo ir preakceleravimo programose
	Skaičius
	250

	8. Projekte vykdomų programų (hakatonų, preakceleratorių, akceleratorių) dalyvių dalis, nukreipta dalyvauti aukštesnės kompetencijos lygmens programų veiklose
	Procentai
	20

	9. Startuolių, dalyvavusių Projekto metu organizuotose veiklose, pritrauktas rizikos kapitalas (skaičiuojama per Projekto laikotarpį)
	Suma, Eur
	2 500 000,00 (du milijonai penkis šimtai tūkstančių)

	10. Naujų darbo vietų  Lietuvos startuolių ekosistemoje
	Skaičius
	500

	11. Per Projekto įgyvendinimo laikotarpį suorganizuoti renginiai
	Skaičius
	50

	12. Suteikta inovacijų konsultacinių paslaugų Projekto veiklų dalyviams
	Skaičius
	150

	13. Projekto veiklose dalyvavusių startuolių, pristatyta tarptautiniuose renginiuose, dalis
	Procentas
	20

	14. Projekto veiklose dalyvavusių startuolių, kurie vykdo veiklą tarptautinėse rinkose, dalis
	Procentas
	10

	15. Sukurtas nuoseklus startuolių kūrimo ir auginimo modelis, atliepiantis Ministerijos prioritetus, t. y. nuoseklios startuolių vystymo grandinės Lietuvoje užtikrinimą – nuo idėjos generavimo, komandų formavimo, preakceleravimo, akceleravimo ir inkubavimo iki investicijų pritraukimo ir tarptautinės plėtros; sisteminio, nacionalinio masto poveikio kūrimą, sujungiant fragmentiškus startuolių ekosistemos elementus į nuoseklią inovacijų vystymo sistemą; inovatyvumo ir tarptautinio konkurencingumo skatinimą, taikant pažangias tarptautines praktikas ir metodikas; viešojo intereso užtikrinimą, sudarant sąlygas plačiam galutinių naudos gavėjų ratui gauti kokybiškas inovacijų vystymo paslaugas skaidriai ir nediskriminuojant; veiklų tęstinumo ir ilgalaikio poveikio užtikrinimą po Projekto įgyvendinimo pabaigos
	Ar įgyvendinta
	Taip / ne

	16. Lietuvos startuolių ekosistemos vertės augimas skaičiuojamas nuo pradinės reikšmės – 16 400 000 000,00 (šešiolika milijardų keturi šimtai milijonų) Eur 2025 m., remiantis Startup Lithuania Dealroom metine apžvalga
	Procentai
	10

	2.11.2.
	Minimalūs privalomi pasiekti poprojektinės stebėsenos rodikliai

	Stebėsenos rodiklio pavadinimas
	Matavimo vienetai
	Minimalūs poprojektinės stebėsenos rodikliai

	1. Projekto metu susikūrusių naujų startuolių, vykdančių veiklą ne trumpiau nei 36 mėnesius po Projekto pabaigos (t.y. iki 2032 m. sausio 31 d.), dalis
	Procentai
	20

	2. Projekto veiklose dalyvavusių startuolių, kurie patenka į aukšto augimo kategoriją (augimas vidutiniškai 10–20 proc. per metus pagal pajamas arba darbuotojų skaičių 3 pilnus kalendorinius metus iš eilės (2030, 2031 ir 2032 m.), lyginant su 2029 m. bazine reikšme.), dalis
	Procentas
	10

	3. Projekto veiklose dalyvavusių startuolių, kurie 36 mėnesius po Projekto pabaigos (t. y. iki 2032 m. sausio 31 d.) išlaiko pritrauktas investicijas (t. y. be reikšmingo sumažėjimo. Reikšmingu sumažėjimu laikomas didesnis kaip 25 proc. pritrauktų investicijų sumažėjimas sumažėjimas likviduojant, grąžinant investicijas ar nutraukiant veiklą), dalis
	Procentas
	10

	4. Projekto metu sukurtų ir išlikusių darbo vietų ne trumpiau kaip 36 mėnesius po Projekto veiklų pabaigos (t. y. iki 2032 m. sausio 31 d.) dalis
	Procentas
	10

	5. Projekto veiklose (inkubavimo, preakceleravimo ir akceleravimo programų) dalyvavusių startuolių, kurie per 36 mėnesius po Projekto pabaigos (t.y. iki 2032 m. sausio 31 d.) pasiekia bent vieną poveikio rezultatą: tarptautinė plėtra, mokslinių tyrimų, eksperimentinės plėtros (toliau – MTEP) sprendimo komercializavimas, aukštos kvalifikacijos talentų pritraukimas, pritrauktas rizikos kapitalas, dalis
	Procentas
	60

	6. Startuolių, dalyvavusių Projekto metu organizuotose veiklose, pritrauktas rizikos kapitalas (skaičiuojama praėjus 3 pilniems kalendoriniams metams po Projekto pabaigos metų, t. y. vertinant 2032 m. gruodžio 31 d. sukauptus duomenis)
	Suma, Eur
	3 500 000,00 (trys milijonai penkis šimtai tūkstančių)

	2.11.3.
	Stebėsenos ir kontrolės tvarka
	2.11.3.1. Projektas įgyvendinamas laikantis Apraše ir Finansavimo sutartyje nustatytų reikalavimų.
2.11.3.2. Konsorciumo sutartis Projekto įgyvendinimo laikotarpiu gali būti keičiama tik gavus išankstinį rašytinį Ministerijos pritarimą. Ministerija nepritaria Konsorciumo sutarties pakeitimams, jeigu dėl jų Projektas nebeatitiktų Apraše nustatytų reikalavimų arba jeigu tokie pakeitimai būtų turėję esminės įtakos paraiškos vertinimo rezultatams ar Sprendimui skirti subsidiją. Konsorciumo sutarties pakeitimai įforminami raštu.
2.11.3.3. Projekto įgyvendinimo metu sukurta intelektinė nuosavybė 36 mėnesius (kai Konsorciumo narys turi labai mažos įmonės, mažos įmonės arba vidutinės įmonės statusą) ar 60 mėnesių (kai Konsorciumo narys turi didelės įmonės statusą) nuo Projekto veiklų įgyvendinimo pabaigos negali būti neatlygintinai arba mažesne nei rinkos kaina perduota tretiesiems asmenims, išskyrus atvejus, kai toks perdavimas yra būtinas Projekto tikslams ar veiklų tęstinumui užtikrinti ir jam iš anksto raštu pritaria Ministerija.
2.11.3.4. Ministerija atlieka pagal šį Aprašą vykdomų Projekto veiklų kontrolę ir planuotas arba neplanuotas patikras vietoje – mutatis mutandis kaip numatyta Lietuvos Respublikos finansų ministro 2014 m. spalio 8 d. įsakymu Nr. 1K-316 patvirtintų Projektų administravimo ir finansavimo taisyklių 24 skirsnyje „Patikra projekto įgyvendinimo ir (ar) administravimo vietoje“ (išskyrus informaciją teikti per posistemę SFMIS2014 ir duomenų mainų svetainę DMS, nes šiuo atveju informacija bus teikiama ir komunikuojama bendromis rašytinėmis priemonėmis). Patikrų apimtis ir periodiškumas nustatomi atsižvelgiant į Projekto veiklų pobūdį, mastą, rizikingumą ir Projekto įgyvendinimo eigą. Patikros vietoje atliekamos tais atvejais, kai Projekto veiklų ar jų rezultatų negalima patikimai įvertinti nuotoliniu būdu arba kai siekiama įvertinti faktinį veiklų įgyvendinimą vietoje. Patikros vietoje gali būti neatliekamos tais atvejais, kai objektyviai galima įsitikinti Projekto veiklų ar jų rezultatų faktiniu įvykdymu atsižvelgiant į paraiškoje ir Finansavimo sutartyje nustatytus reikalavimus, remiantis pateiktais dokumentais, ataskaitomis ar viešai prieinama informacija (pvz., publikacijomis, parengtais straipsniais, medijų turiniu ar kitais panašaus pobūdžio rezultatais). Vienodoms Projekto veikloms ir analogiškoms aplinkybėms taikoma vienoda kontrolės praktika. Patikrų atlikimo veiksmai ir jų pagrindimas dokumentuojami. 
2.11.3.5. Projekto vykdytojas atsako už Ministerijai teikiamos informacijos ir duomenų teisingumą bei išsamumą, subsidijos lėšų panaudojimą Finansavimo sutartyje nustatyta paskirtimi, dvigubo finansavimo prevenciją, tinkamą Projekto finansinę apskaitą ir Konsorciumo narių įsipareigojimų, susijusių su Projekto įgyvendinimu, vykdymą.
2.11.3.6. Nustačiusi aplinkybes, dėl kurių gali būti nutraukta Finansavimo sutartis ir (ar) susigrąžintos išmokėtos subsidijos lėšos ar jų dalis, Ministerija raštu informuoja Projekto vykdytoją apie nustatytas aplinkybes ir suteikia jam ne trumpesnį kaip 5 darbo dienų terminą paaiškinimams ir juos pagrindžiantiems dokumentams pateikti. Įvertinęs nustatytas aplinkybes ir Projekto vykdytojo pateiktus paaiškinimus, ekonomikos ir inovacijų ministras priima sprendimą dėl Finansavimo sutarties nutraukimo ir (ar) subsidijos lėšų ar jų dalies grąžinimo. Sprendime dėl lėšų grąžinimo nurodoma grąžintina suma, jos apskaičiavimo pagrindas, grąžinimo terminas, Ministerijos banko sąskaita, į kurią turi būti pervestos lėšos, sprendimo teisinis ir faktinis pagrindas bei apskundimo tvarka. Ministerija ne vėliau kaip per 3 darbo dienas nuo sprendimo priėmimo dienos paraiškoje arba Finansavimo sutartyje nurodytu elektroninio pašto adresu pateikia šį sprendimą Projekto vykdytojui.
2.11.3.7. Projekto vykdytojui per sprendime dėl lėšų grąžinimo nustatytą terminą negrąžinus visos grąžintinos sumos ar jos dalies, nuo kitos dienos po nustatyto termino pabaigos skaičiuojami Finansavimo sutartyje arba teisės aktuose nustatyto dydžio delspinigiai. Ministerija ne vėliau kaip per 10 kalendorinių dienų nuo grąžinimo termino pabaigos pradeda negrąžintos sumos ir apskaičiuotų delspinigių išieškojimą teisės aktų nustatyta tvarka.

	2.12.
	Bendrieji reikalavimai

	2.12.1.
	Reikalavimai projektams 

	
	2.12.1.1. Paraišką dėl Aprašo 5 punkte nurodytų veiklų finansavimo gali teikti Pareiškėjas, veikiantis Konsorciumo vardu. Pareiškėjas ir Konsorciumo nariai paraiškos pateikimo Ministerijai dieną turi atitikti šiuos reikalavimus:
2.12.1.1.1. Konsorciumo nariai yra teisiškai ir ekonomiškai savarankiški juridiniai asmenys bei fiziniai asmenys, vykdantys ūkinę komercinę veiklą, galintys užtikrinti Aprašo 5 punkte nurodytų veiklų įgyvendinimą ir nustatytų rodiklių pasiekimą iki Projekto pabaigos bei užtikrinti veiklų tęstinumą pasibaigus Projektui. Taikant šiame kvietime Konsorciumo nariams nustatytus reikalavimus, atsižvelgiama į Aprašo 6 punkte nustatytą Konsorciumo sąvoką, apimančią juridinius asmenis bei fizinius asmenis, vykdančius ūkinę komercinę veiklą. Fiziniams asmenims, vykdantiems ūkinę komercinę veiklą, Konsorciumo nariams nustatyti reikalavimai taikomi tiek, kiek pagal atitinkamo reikalavimo pobūdį jie gali būti taikomi šiems asmenims.
Konsorciumą gali sudaryti asmenys, kurių veikla apima hakatonų organizavimą, inkubavimą ir (arba) akceleravimą, investavimą, inovacijų paramos, ekspertinių, rinkodaros, teisinių ir komunikacijos paslaugų teikimą. Konsorciumo narius, su kuriais bus įgyvendinamas Projektas ir kurių pagrindu formuojamas Konsorciumas Projekto paraiškai teikti, Pareiškėjas atsirenka konkurso būdu. Konkursas organizuojamas vadovaujantis Aprašo III skyriuje „Reikalavimai pareiškėjams ir Konsorciumo nariams“ nustatytais reikalavimais, taip pat Projektų vertinimo kriterijais, nustatytais Aprašo 3 priede. Konkurso sąlygos ir vertinimo principai nustatomi kvietime, atskiros Konsorciumo narių atrankos taisyklės nerengiamos. Pareiškėjas Konsorciumo narių atranką vykdo skaidriai, užtikrindamas vienodas sąlygas atrankoje dalyvaujantiems subjektams. Atrenkant Konsorciumo narius vertinama jų atitiktis Aprašo III skyriuje nustatytiems reikalavimams ir jų pajėgumas prisidėti prie Projekto įgyvendinimo bei Aprašo 3 priede nustatytų Projektų vertinimo kriterijų įgyvendinimo. Atrenkant Konsorciumo narius turi būti įvertinta jų planuojamoms vykdyti Projekto veikloms aktuali patirtis ir kompetencijos, turimi finansiniai bei infrastruktūros ištekliai, pajėgumas užtikrinti jiems priskirtų Projekto veiklų ir rodiklių įgyvendinimą, prisidėjimas prie bendro Konsorciumo kompetencijų ir pajėgumų bei gebėjimas užtikrinti veiklų tęstinumą pasibaigus Projektui. Konsorciumo narių atrankos rezultatai turi būti dokumentuojami taip, kad būtų galima nustatyti atrankoje dalyvavusius subjektus, jų atitikties nustatytiems reikalavimams ir vertinimo kriterijams įvertinimą bei atrankos rezultatus.
2.12.1.1.2. Konsorciumo veikla turi būti apibrėžta jungtinės veiklos, bendradarbiavimo ar kitos teisinės formos sutarties pagrindu (toliau – Konsorciumo sutartis). Konsorciumo sutartyje turi būti nurodyta: Konsorciumo narių sudėtis, komunikacijos tarp narių planas, Projekto rizikų valdymo planas, kiekvieno nario funkcijos, atsakomybės ir pareigos, bendrai sukurtos intelektinės nuosavybės pasidalijimas, pagal poreikį naujų narių įtraukimas ir išstojimas bei kitos sąlygos.
2.12.1.1.3. Pareiškėjas ir kiti Konsorciumo nariai yra įvykdę įsipareigojimus, susijusius su mokesčių, įskaitant socialinio draudimo įmokas, mokėjimu pagal Lietuvos Respublikos teisės aktus (toliau – įsipareigojimai) ir neturi didesnės kaip 50 (penkiasdešimt) Eur Valstybinės mokesčių inspekcijos administruojamos mokestinės nepriemokos ir (arba) didesnės kaip 50 (penkiasdešimt) Eur nemokestinės nepriemokos, išskyrus atvejus, kai mokestinė nepriemoka ir (arba) nemokestinė nepriemoka atidėta ar išdėstyta, arba dėl šios mokestinės nepriemokos ir (arba) nemokestinės nepriemokos vyksta ginčas ikiteismine arba teismine tvarka. Ši nuostata netaikoma, jei įsiskolinimo suma neviršija 50 (penkiasdešimt) Eur ir dėl to Pareiškėjas ir kiti Konsorciumo nariai yra laikomi įvykdžiusiais įsipareigojimus. Kai Konsorciumo nariai yra ne Lietuvos Respublikoje registruoti juridiniai asmenys arba fiziniai asmenys, vykdantys ūkinę komercinę veiklą ne Lietuvos Respublikoje, šių įsipareigojimų vykdymas tikrinamas pagal kitus nurodytų įsipareigojimų įvykdymą pagrindžiančius registrus ir (ar) duomenų šaltinius.
2.12.1.1.4. Pareiškėjas ir kiti Konsorciumo nariai nėra galutiniu teismo sprendimu ar galutiniu administraciniu sprendimu pripažinti neatliekančiais pareigų, susijusių su mokesčių ar socialinio draudimo įmokų mokėjimu pagal Lietuvos Respublikos teisės aktus (neturi didesnės kaip 50 (penkiasdešimt) Eur Valstybinės mokesčių inspekcijos administruojamos mokestinės nepriemokos ir (arba) didesnės kaip 50 (penkiasdešimt) Eur nemokestinės nepriemokos, išskyrus atvejus, kai mokestinė nepriemoka ir (arba) nemokestinė nepriemoka atidėta ar išdėstyta arba dėl šios mokestinės nepriemokos ir (arba) nemokestinės nepriemokos vyksta ginčas ikiteismine arba teismine tvarka). Nauja valstybės pagalba negali būti teikiama, kol nėra sugrąžinta neteisėta ir nesuderinama su vidaus rinka Lietuvoje gauta valstybės pagalba. Kai Konsorciumo nariai yra ne Lietuvos Respublikoje registruoti juridiniai asmenys arba fiziniai asmenys, vykdantys ūkinę komercinę veiklą ne Lietuvos Respublikoje, šių įsipareigojimų vykdymas tikrinamas pagal kitus nurodytų įsipareigojimų įvykdymą pagrindžiančius registrus ir (ar) duomenų šaltinius.
2.12.1.1.5. Pareiškėjas ir kiti Konsorciumui priklausantys juridiniai asmenys yra pateikę Juridinių asmenų registrui metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip tai nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“ (reikalavimas netaikomas, jeigu Pareiškėjas ir (arba) jo atstovaujamo Konsorciumo kiti nariai veiklą vykdo trumpiau nei vienus metus). Kai Konsorciumo nariai yra užsienyje registruoti juridiniai asmenys, gali būti pateikiamos nuorodos į viešai prieinamą užsienio juridinio asmens patvirtintą paskutinių finansinių metų metinių finansinių ataskaitų rinkinį arba išrašą iš atsakingos valstybinės institucijos, kurioje juridinis asmuo veikia.
2.12.1.2. Konsorciumo sudėtis gali būti keičiama ir papildoma viso Projekto įgyvendinimo metu, raštu suderinus su Ministerija. Projekto įgyvendinimo laikotarpiu Konsorciumas gali būti papildomas naujais nariais, jei tai prisideda prie Projekto tikslo pasiekimo, išlaiko arba didina Konsorciumo bendrą kompetencijų, pajėgumų ir poveikio potencialą, nepažeidžia sąžiningos konkurencijos ir skaidrumo principų. Nauji nariai į Konsorciumą įtraukiami taikant tuos pačius atrankos ir vertinimo kriterijus, kurie buvo taikomi pirminio Konsorciumo atrankos metu. Konsorciumo papildymas nelaikomas esminiu Projekto pakeitimu, jeigu dėl jo nesumažėja pirminėje paraiškoje nustatyti vertinimo balai pagal pagrindinius kriterijus. Konsorciumo sutarties galiojimas turi būti ne trumpesnis nei 3 metai nuo Projekto veiklų užbaigimo.
2.12.1.3. Projekto vykdytojas su kitais Konsorciumo nariais solidariai atsako už tinkamą Projekto veiklų, nurodytų Aprašo 5 punkte, įgyvendinimą: numatytų rodiklių pasiekimą, lėšų panaudojimą laiku, rizikų valdymą, o Konsorciumo nariai kiekvienas individualiai – už jiems Projekte nustatytų rodiklių pasiekimą kaip lygiagretūs partneriai, atsižvelgiant į jiems priskirtas vykdyti Projekto veiklas ir atsakomybę pagal Konsorciumo sutartį.
2.12.1.4. Subsidija Konsorciumo narių teikiama ir perduodama galutiniams naudos gavėjams visose srityse, išskyrus de minimis reglamento 1 straipsnio 1 dalyje išvardytus sektorius, taip pat laikantis de minimis reglamento 1 straipsnio 2 dalies nuostatų. Galutinis naudos gavėjas gali vykdyti veiklą visose srityse, išskyrus 2021 m. birželio 24 d. Europos Parlamento ir Tarybos reglamento (ES) 2021/1058 dėl Europos regioninės plėtros fondo ir Sanglaudos fondo 7 straipsnio 1–6 dalyse nustatytus atvejus.
2.12.1.5. Pagal Aprašą Pareiškėjas ar kitas Konsorciumo narys yra netinkamas būti atrinktas įgyvendinti Projektą, jeigu atitinka nors vieną iš šių sąlygų:
2.12.1.5.1. jam taikomas neįvykdytas vykdomasis raštas išieškoti lėšas po ankstesnio Europos Komisijos sprendimo, kuriuo pagalba pripažinta neteisėta ir nesuderinama su vidaus rinka;
2.12.1.5.2. jam pritaikytos tarptautinės sankcijos ir (arba) jo ir (arba) su juo susijusių įmonių vykdomoje veikloje, veiksmuose, sandoriuose dalyvauja subjektai, kuriems pritaikytos tarptautinės sankcijos, kai šių įmonių veiklos, veiksmų ir (ar) sandorių vykdymas draudžiamas ar prieštarauja Lietuvos Respublikoje įgyvendinamoms tarptautinėms sankcijoms, vadovaujantis Lietuvos Respublikos tarptautinių sankcijų įstatymo 7 straipsniu, arba veikloje, veiksmuose, sandoriuose dalyvauja užsieniečiai, įtraukti į užsieniečių, kuriems draudžiama atvykti į Lietuvos Respubliką, viešąjį sąrašą, skelbiamą Migracijos departamento prie Lietuvos Respublikos vidaus reikalų ministerijos interneto svetainėje.
2.12.1.6. Konsorciumo nariai turi užtikrinti, kad Projekto įgyvendinimo metu ir naudojant Projekto metu sukurtus rezultatus nebus teikiama neteisėta netiesioginė valstybės pagalba kitiems juridiniams asmenims.

	2.12.2.
	Horizontaliųjų principų ir atitinkamų Europos Sąjungos pagrindinių teisių chartijos nuostatų laikymosi reikalavimai 

	
	Veikla tiesiogiai neprisideda prie darnaus vystymosi principo. Veikla tiesiogiai neprisideda prie horizontaliojo principo (toliau – HP) „lygios galimybės visiems“, tačiau neigiamos įtakos jam taip pat nedaro.

Įgyvendinant Projektą neturi būti pažeidžiami HP: darnaus vystymosi, įskaitant reikšmingos žalos nedarymo principą; lygių galimybių ir nediskriminavimo (dėl lyties, rasės, tautybės, pilietybės, kalbos, kilmės, socialinės padėties, tikėjimo, religijos ar įsitikinimų, pažiūrų, amžiaus, lytinės orientacijos, etninės priklausomybės, negalios ar kt.), įskaitant prieinamumo visiems reikalavimo užtikrinimą (paslaugų, infrastruktūros, fizinės ar e. aplinkos sprendimai, informacijos, transporto prieinamumo ir pan.); inovatyvumo (kūrybingumo) (vykdomi inovatyvūs viešieji pirkimai, taikomos naujos technologijos, kuriami ar diegiami inovatyvūs sprendimai ir pan.). Projekte neturi būti numatyta veiksmų, kurie turėtų neigiamą poveikį įgyvendinant HP.

Veikla, vadovaujantis 2021 m. vasario 18 d. Komisijos pranešimu 2021/C 58/01 patvirtintomis Reikšmingos žalos nedarymo principo taikymo pagal Ekonomikos gaivinimo ir atsparumo didinimo priemonės reglamentą techninėmis gairėmis, atitinka reikšmingos žalos nedarymo principą, nes neturi neigiamo numatomo poveikio 6 aplinkos tikslams (klimato kaitos švelninimas, prisitaikymas prie klimato kaitos, tausus vandens ir jūrų išteklių naudojimas ir apsauga, perėjimas prie žiedinės ekonomikos, įskaitant atliekų prevenciją ir perdirbimą, oro, vandens ar žemės taršos prevencija ir kontrolė ir biologinės įvairovės ir ekosistemų apsauga ir atkūrimas), nurodytiems 2020 m. birželio 18 d. Europos Parlamento ir Tarybos reglamento (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088, 17 straipsnio 1 dalies a–f punktuose, arba numatomas jų poveikis yra nereikšmingas, t. y. nedaro tiesioginio ir pirminio netiesioginio poveikio per visą gyvavimo ciklą.

Projektas neturi pažeisti Europos Sąjungos pagrindinių teisių chartijos pagrindinių teisių: orumo; asmenų, privataus ir šeimos gyvenimo, sąžinės ir saviraiškos laisvės; asmens duomenų apsaugos; prieglobsčio ir apsaugos perkėlimo, išsiuntimo ar išdavimo atvejų; teisių į nuosavybę ir teisių užsiimti verslu; lyčių lygybės, vienodo požiūrio ir lygių galimybių, nediskriminavimo ir neįgaliųjų teisių; vaiko teisių; gerojo administravimo, veiksmingo teisinės gynybos, teisingumo; solidarumo ir darbuotojų teisių; aplinkos apsaugos. 

	2.12.3.
	Reikalavimai įvykdžius Projektų veiklas

	
	Per 20 kalendorinių dienų nuo Projekto veiklų įgyvendinimo pabaigos, kuri numatyta Finansavimo sutartyje, Projekto vykdytojas turi pateikti Ministerijai pasirašytą Projekto įgyvendinimo ataskaitą (Aprašo 4 priedas) su dokumentais, įrodančiais rezultato pasiekimą.

	[bookmark: _Hlk168403359]2.12.4.
	Projektų įgyvendinimo trukmė 

	
	Projektas gali būti pradėtas įgyvendinti ne anksčiau kaip kvietimo teikti paraiškas paskelbimo dieną ir turi būti užbaigtas ne vėliau kaip 2029 m. sausio 31 d.
Tinkamų finansuoti išlaidų patyrimo laikotarpis – nuo kvietimo teikti paraiškas paskelbimo dienos iki 2028 m. gruodžio 20 d.

	2.12.5.
	Reikalavimai „de minimis“ pagalbai

	
	Teikiamas finansavimas atitinka reikalavimus, taikomus nereikšmingai (de minimis) pagalbai.

	2.12.6.
	Projektų bendrieji atrankos kriterijai

	
	1. Projekto sisteminis poveikis, rezultatų pagrįstumas ir ekonominis efektyvumas (siekiamas rezultatas)
	Vertinama, ar Projekto veiklos yra skirtos ilgalaikiam nacionalinio masto poveikiui Lietuvos startuolių ekosistemai sukurti ir prisideda prie Apraše nustatyto Projekto tikslo bei privalomų rodiklių pasiekimo.
Vertinama, ar Projekto veiklos neapsiriboja pavienėmis ar tarpusavyje nesusijusiomis iniciatyvomis ir apima nuoseklią startuolių vystymo grandinę nuo idėjų generavimo, komandų formavimo ir ankstyvo kuriamų produktų, paslaugų ar verslo modelių patikrinimo iki preakceleravimo, akceleravimo, inkubavimo, investicijų pritraukimo ir tarptautinės plėtros.

Vertinama:
1. ar Projekto veiklos apima visus arba esminius startuolių vystymo grandinės etapus;
2. ar atskirų Projekto veiklų rezultatai sudaro prielaidas dalyviams pereiti į kitą, aukštesnį startuolio vystymo etapą;
3. ar nustatyti aiškūs Projekto veiklų tarpusavio ryšiai, dalyvių judėjimo tarp veiklų seka ir perėjimo į aukštesnio lygmens veiklas sąlygos;
4. ar Projekto poveikis nėra nepagrįstai apribotas viena siaura tiksline grupe, ekonominės veiklos sektoriumi ar geografine teritorija, išskyrus atvejus, kai toks apribojimas objektyviai pagrįstas Projekto tikslais ir planuojamu poveikiu;
5. ar planuojamos Projekto veiklų apimtys ir rodiklių reikšmės atitinka tikslinės grupės dydį, Projekto įgyvendinimo laikotarpį, Konsorciumo pajėgumus ir prašomą subsidijos sumą;
6. ar kiekvieno planuojamo rodiklio pradinė reikšmė, siektina reikšmė, apskaičiavimo metodas, duomenų šaltinis, matavimo momentas ir už rodiklio duomenų surinkimą atsakingas Konsorciumo narys yra aiškiai nustatyti;
7. ar planuojamų rodiklių pasiekimo prielaidos yra realios, pagrįstos objektyviais duomenimis, ankstesne Pareiškėjo ir Konsorciumo narių patirtimi, tikslinės grupės poreikiais ir planuojamais ištekliais;
8. ar prašoma subsidijos suma ir Projekto biudžetas yra proporcingi planuojamų veiklų mastui ir rezultatams;
9. ar pagrindinių Projekto rodiklių vieneto kaštai yra apskaičiuoti ir pagrįsti;
10. ar finansiniai, žmogiškieji ir organizaciniai ištekliai subalansuotai paskirstyti skirtingiems startuolių vystymo grandinės etapams, išvengiant nepagrįstos išteklių koncentracijos vien ankstyvojo arba vien vėlyvojo etapo veiklose.
Pagrindinio rodiklio vieneto kaštas apskaičiuojamas atitinkamai Projekto veiklai numatytą prašomos subsidijos dalį padalijant iš planuojamos atitinkamo rodiklio reikšmės.
Jeigu viena Projekto veikla prisideda prie kelių rodiklių pasiekimo, Pareiškėjas paraiškoje nurodo išlaidų priskyrimo rodikliams metodą ir jį pagrindžia. Tos pačios išlaidos negali būti visa apimtimi priskiriamos kelių rodiklių vieneto kaštams.
Vertinami tik paraiškoje aiškiai nurodyti ir dokumentais, patikimais viešais duomenų šaltiniais arba kitais objektyviai patikrinamais duomenimis pagrįsti teiginiai. Vien deklaratyvūs teiginiai apie Projekto sisteminį ar nacionalinio masto poveikį nevertinami.

Vertinimo skalė:
1.1. 0 balų skiriama, kai Projekto sąsaja su Apraše nustatytu tikslu ir privalomais rodikliais nepagrįsta, numatytos veiklos yra pavienės arba aprašytos formaliai, o jų poveikio mastas, rodikliai ir ekonominis efektyvumas nepaaiškinti.
1.2. 1–5 balai skiriami, kai numatytos pavienės arba tarpusavyje silpnai susijusios veiklos, kurios apima tik atskirą startuolių vystymo etapą ir nesudaro nuoseklios startuolių vystymo grandinės. Veiklų apimtys, rodikliai ir jų pasiekimo prielaidos pagrįsti fragmentiškai, o prašomos subsidijos ir planuojamų rezultatų santykis neaiškus.
1.3. 6–10 balų skiriama, kai Projekto veiklos apima kelis startuolių vystymo etapus ir yra iš dalies tarpusavyje susijusios, tačiau dalyvių perėjimas tarp veiklų, veiklų tarpusavio tęstinumas arba sisteminis poveikis nėra pakankamai pagrįsti. Dalis rodiklių yra išmatuojami, tačiau jų reikšmės, apskaičiavimo metodai ar pasiekimo prielaidos kelia pagrįstų abejonių. Finansavimo ir planuojamų rezultatų santykis pagrįstas tik iš dalies.
1.4. 11–15 balų skiriama, kai Projekto veiklos apima reikšmingą startuolių vystymo grandinės dalį, veiklų tarpusavio ryšiai iš esmės aiškūs, o planuojamas poveikis peržengia pavienių iniciatyvų ribas. Tačiau nustatoma reikšmingų trūkumų dėl nacionalinio masto poveikio, dalyvių perėjimo tarp veiklų, rodiklių realumo, jų apskaičiavimo metodų, vieneto kaštų arba išteklių paskirstymo proporcingumo.
1.5. 16–22 balai skiriami, kai Projektas apima visą arba beveik visą startuolių vystymo grandinę, veiklos tarpusavyje nuosekliai susietos, numatytas dalyvių perėjimas į aukštesnio lygmens veiklas, o Projekto poveikis yra nacionalinio masto. Rodikliai yra kiekybiškai išmatuojami ir iš esmės realūs, tačiau išlieka atskirų nepakankamai pagrįstų prielaidų ar rizikų dėl rodiklių pasiekimo, vieneto kaštų, prašomos subsidijos ir rezultatų santykio arba išteklių paskirstymo tarp startuolių vystymo etapų.
1.6. 23–30 balų skiriama, kai Projektas aiškiai ir nuosekliai apima visą startuolių vystymo grandinę nuo idėjos generavimo ir komandų formavimo iki investicijų pritraukimo ir tarptautinės plėtros, o visos veiklos sudaro vientisą ir praktiškai įgyvendinamą sistemą.

Aukščiausias balų intervalas taikomas, kai:
· pagrįstas ilgalaikis nacionalinio masto poveikis Lietuvos startuolių ekosistemai;
· aiškiai nustatyti atskirų veiklų tarpusavio ryšiai ir dalyvių perėjimo į aukštesnio lygmens veiklas seka;
· rodiklių reikšmės, jų apskaičiavimo metodai, duomenų šaltiniai ir matavimo momentai yra aiškūs ir patikrinami;
· rodiklių pasiekimo prielaidos yra realios ir pagrįstos objektyviais duomenimis bei Konsorciumo pajėgumais;
· prašomos subsidijos ir planuojamų rezultatų santykis yra ekonomiškai pagrįstas;
· pagrindinių rodiklių vieneto kaštai yra apskaičiuoti ir pagrįsti;
· finansiniai, žmogiškieji ir organizaciniai ištekliai proporcingai ir subalansuotai paskirstyti visiems Projekto įgyvendinamiems startuolių vystymo etapams;
nenustatyta reikšmingų rizikų, dėl kurių Projekto veiklų apimtis ar privalomi rodikliai būtų neįgyvendinami per nustatytą Projekto įgyvendinimo laikotarpį.
	Didžiausia galima surinkti kriterijaus balų suma – 30

Minimali privaloma surinkti kriterijaus balų suma – 16

	
	2. Pareiškėjo ir Konsorciumo narių patirtis, kompetencijos ir organizaciniai pajėgumai
	Vertinama, ar Pareiškėjas ir Konsorciumo nariai turi dokumentais pagrįstą patirtį, kompetencijas, žmogiškuosius ir organizacinius pajėgumus, reikalingus visoms planuojamoms Projekto veikloms kokybiškai ir laiku įgyvendinti.
Vertinama ne vien bendra Konsorciumo narių ankstesnė patirtis, bet ir tai, ar kiekvienam Konsorciumo nariui priskirtos Projekto veiklos ir funkcijos atitinka jo patirtį, kompetencijas, turimus specialistus ir numatomus išteklius.
Vertinami šie aspektai:
1. Pareiškėjo ir Konsorciumo narių patirtis įgyvendinant akceleravimo, preakceleravimo, inkubavimo, hakatonų, startuolių vystymo, investicijų pritraukimo ir kitas su Projekto veiklomis tiesiogiai susijusias programas;
2. ankstesnių programų mastas, dalyvių skaičius, programų trukmė, įgyvendintų veiklų apimtis ir dokumentais pagrįsti rezultatai;
3. Konsorciumo narių kompetencijų papildomumas ir jų aprėptis visuose Projekte numatytuose startuolių vystymo etapuose;
4. funkcijų, veiklų ir atsakomybės paskirstymo tarp Pareiškėjo ir Konsorciumo narių aiškumas ir pagrįstumas;
5. pagrindinių Projekto vadovų, koordinatorių, ekspertų, mentorių ir kitų specialistų patirtis ir numatytas jų dalyvavimas Projekte;
6. Pareiškėjo ir Konsorciumo narių gebėjimas pritraukti Projekto tikslinę grupę, ekspertus, mentorius, investuotojus ir tarptautinius partnerius;
7. Konsorciumo valdymo, sprendimų priėmimo, atsiskaitymo, informacijos teikimo ir ginčų sprendimo modelis;
8. Projekto įgyvendinimo rizikų identifikavimas, jų prevencijos, valdymo ir korekcinių priemonių pagrįstumas.
Pareiškėjo ir Konsorciumo narių patirtis gali būti sumuojama, jeigu kiekvieno Konsorciumo nario vaidmuo ir faktiškai įgyvendintos veiklos pagrįsti dokumentais.
Ta pati programa, sutartis, veikla, startuolis, komanda, dalyvis ar kitas rezultatas, susijęs su keliais Konsorciumo nariais, vertinant bendrą Konsorciumo patirtį įskaičiuojamas vieną kartą.
Jeigu programą, Projektą ar sutartį įgyvendino keli subjektai, vertinama tik Pareiškėjo ar Konsorciumo nario faktiškai įgyvendinta veiklų dalis, išskyrus atvejus, kai jis buvo atsakingas už visos programos, Projekto ar sutarties įgyvendinimą.
Ankstesnė programa laikoma įgyvendinta, kai pateikti ne tik jos užsakymą ar finansavimą patvirtinantys dokumentai, bet ir faktinį veiklų įvykdymą bei pasiektus rezultatus patvirtinantys dokumentai.
Ankstesnė patirtis gali būti pagrindžiama:
· sutartimis ar kitais lygiaverčiais dokumentais;
· darbų, paslaugų ar veiklų perdavimo ir priėmimo aktais;
· galutinėmis programų, Projektų ar veiklų ataskaitomis;
· užsakovų, finansavimą skyrusių institucijų ar programų administratorių patvirtinimais;
· rekomendacijomis;
· viešų registrų ar kitų patikimų viešų šaltinių duomenimis;
· kitais dokumentais, leidžiančiais objektyviai nustatyti veiklų pobūdį, mastą, Pareiškėjo ar Konsorciumo nario vaidmenį ir pasiektus rezultatus.
Vien sutarties sudarymas, nepateikus jos faktinį įvykdymą patvirtinančių dokumentų, nelaikomas pakankamu ankstesnės patirties įrodymu.
Vertinant ankstesnių programų dalyvių, startuolių ar komandų skaičių, gali būti remiamasi agreguotais duomenimis, jeigu jie patvirtinti užsakovo, finansavimą skyrusios institucijos arba programos administratoriaus. Tas pats dalyvis, startuolis ar komanda toje pačioje programoje skaičiuojami vieną kartą.
Pagrindinių Projekto ekspertų ir kitų specialistų patirtis pagrindžiama gyvenimo aprašymais ir bent vienu trečiojo asmens išduotu ar kitu objektyviai patikrinamu dokumentu, patvirtinančiu vertinamą patirties rūšį.
Kartu su paraiška turi būti pateikti pagrindinių ekspertų ir kitų specialistų rašytiniai įsipareigojimai dalyvauti Projekte arba jų dalyvavimą patvirtinančios sutartys ar preliminariosios sutartys.
Vertinami tik paraiškoje ir jos prieduose pateikti bei dokumentais ar kitais objektyviai patikrinamais duomenimis pagrįsti pajėgumai. Deklaratyvūs teiginiai apie turimą patirtį, kompetencijas, ryšius ar gebėjimą pritraukti dalyvius nevertinami.

Vertinimo skalė:
2.1. Ankstesnių programų įgyvendinimo patirtis – iki 6 balų.
Vertinama Pareiškėjo ir Konsorciumo narių dokumentais pagrįsta patirtis įgyvendinant: 
· akceleravimo ir preakceleravimo programas;
· inkubavimo programas;
· hakatonus ir kitus idėjų vystymo renginius;
· startuolių verslo modelių, produktų ar paslaugų vystymo programas;
· investicijų pritraukimo programas;
· tarptautinės plėtros programas;
· kitas Projekto veikloms savo pobūdžiu ir turiniu lygiavertes programas.
0 balų skiriama, kai nepateikta dokumentų, patvirtinančių patirtį, tiesiogiai susijusią su planuojamomis Projekto veiklomis, arba turima patirtis apima tik pavienes ir mažos apimties veiklas.
1–2 balai skiriami, kai dokumentais pagrįsta patirtis apima tik dalį Projekte numatytų veiklų arba atskirus startuolių vystymo etapus.
3–4 balai skiriami, kai dokumentais pagrįsta patirtis apima daugumą Projekte numatytų veiklų ir kelis tarpusavyje susijusius startuolių vystymo etapus.
5–6 balai skiriami, kai Pareiškėjo ir Konsorciumo narių patirtis apima visas arba beveik visas Projekto veiklas, visą startuolių vystymo grandinę ir yra panašaus pobūdžio, masto bei sudėtingumo kaip planuojamas Projektas.

2.2. Ankstesnių programų mastas ir rezultatai – iki 4 balų
Vertinama:
· įgyvendintų programų dalyvių, startuolių ir komandų skaičius;
· programų trukmė ir veiklų apimtis;
· programas užbaigusių dalyvių skaičius;
· dalyvių perėjimas į aukštesnį startuolio vystymo etapą;
· sukurtų ar išvystytų produktų, paslaugų ar verslo modelių skaičius;
· investicijas pritraukusių dalyvių skaičius;
· kiti dokumentais pagrįsti ankstesnių programų rezultatai.
Ankstesnių programų rezultatai vertinami atsižvelgiant į jų ryšį su planuojamomis Projekto veiklomis, o ne vien pagal programų biudžetą ar sutarčių vertę.
0 balų skiriama, kai ankstesnių programų mastas ir rezultatai nepagrįsti arba pateikti tik deklaratyvūs duomenys.
1 balas skiriamas, kai pagrįsti tik atskiri mažos apimties rezultatai, kurie ribotai susiję su planuojamu Projektu.
2 balai skiriami, kai pagrįstas vidutinis programų mastas ir dalis rezultatų, reikšmingų planuojamoms Projekto veikloms.
3 balai skiriami, kai pagrįstas didelis ankstesnių programų mastas ir reikšmingi rezultatai, apimantys kelis startuolių vystymo etapus.
4 balai skiriami, kai ankstesnių programų mastas ir rezultatai yra panašūs į planuojamo Projekto mastą, apima visą arba beveik visą startuolių vystymo grandinę ir rodo nuoseklų gebėjimą pasiekti planuojamam Projektui reikšmingus rezultatus.

2.3. Konsorciumo narių kompetencijų papildomumas – iki 4 balų
Vertinama:
· ar kiekvienam Konsorciumo nariui priskirtos funkcijos atitinka jo dokumentais pagrįstą patirtį;
· ar Konsorciumo narių kompetencijos apima visas planuojamas Projekto veiklas;
· ar funkcijos ir atsakomybė paskirstytos aiškiai;
· ar nėra nepagrįsto funkcijų dubliavimo;
· ar veiklų įgyvendinimas nėra nepagrįstai sutelktas vienam Konsorciumo nariui;
· ar nustatytos priemonės veiklų tęstinumui užtikrinti pasitraukus vienam Konsorciumo nariui.
0 balų skiriama, kai Konsorciumo narių funkcijos neaiškios, jų kompetencijos nepakankamos arba neatitinka priskirtų veiklų.
1 balas skiriamas, kai kompetencijos apima tik dalį Projekto veiklų, funkcijos reikšmingai dubliuojasi arba didžioji veiklų dalis nepagrįstai sutelkta vienam Konsorciumo nariui.
2 balai skiriami, kai kompetencijos iš esmės apima planuojamas veiklas, tačiau funkcijų paskirstymas, papildomumas ar veiklų tęstinumo mechanizmai pagrįsti nepakankamai.
3 balai skiriami, kai Konsorciumo narių kompetencijos papildo viena kitą, apima visas esmines Projekto veiklas, o funkcijos ir atsakomybė iš esmės aiškiai paskirstytos.
4 balai skiriami, kai Konsorciumo narių kompetencijos aiškiai papildo viena kitą visoje startuolių vystymo grandinėje, kiekvieno nario vaidmuo atitinka jo patirtį ir išteklius, nėra nepagrįsto funkcijų dubliavimo, o veiklų tęstinumui užtikrinti nustatyti veiksmingi pakeičiamumo mechanizmai.

2.4. Pagrindinių ekspertų ir specialistų patirtis – iki 3 balų
Vertinama:
Projekto vadovo ir veiklų koordinatorių patirtis;
akceleravimo, inkubavimo, investicijų pritraukimo, technologijų vystymo, tarptautiškumo ir kitų sričių ekspertų patirtis;
ekspertų patirties atitiktis jiems numatytoms funkcijoms;
ekspertų dalyvavimo Projekte apimtis ir prieinamumas;
ekspertų dalyvavimą patvirtinantys dokumentai.
0 balų skiriama, kai pagrindiniai ekspertai nenurodyti, jų patirtis nepagrįsta arba neatitinka numatytų funkcijų.
1 balas skiriamas, kai nurodyta tik dalis reikalingų ekspertų arba jų patirtis ir dalyvavimas pagrįsti nepakankamai.
2 balai skiriami, kai pagrindiniai ekspertai turi jų funkcijoms tinkamą patirtį, tačiau dalies ekspertų prieinamumas, vaidmenys ar dalyvavimo apimtis nėra pakankamai aiškūs.
3 balai skiriami, kai visi pagrindiniai ekspertai turi dokumentais pagrįstą, numatytoms funkcijoms tiesiogiai tinkamą patirtį, jų vaidmenys, dalyvavimo apimtis ir prieinamumas aiškiai nustatyti, o dalyvavimas Projekte patvirtintas rašytiniais įsipareigojimais ar sutartimis.

2.5. Dalyvių, ekspertų ir partnerių pritraukimo gebėjimai – iki 2 balų
Vertinama:
· ankstesnė patirtis pritraukiant tikslinės grupės dalyvius;
· taikyti dalyvių informavimo ir atrankos būdai;
· bendradarbiavimo ryšiai su aukštosiomis mokyklomis, mokslo ir studijų institucijomis, verslo organizacijomis, investuotojais ir kitais ekosistemos dalyviais;
· tarptautinių startuolių, ekspertų, mentorių, investuotojų ir partnerių pritraukimo patirtis;
· planuojamos dalyvių pritraukimo priemonės ir jų realumas.
Vertinama ne ankstesnėms programoms pateiktų paraiškų bendroji suma ar dalyvių valstybių skaičius, bet dokumentais pagrįstas gebėjimas pasiekti Projekto tikslinę grupę ir užtikrinti pakankamą kokybiškų dalyvių pasiūlą.
0 balų skiriama, kai dalyvių ir partnerių pritraukimo gebėjimai nepagrįsti arba remiasi tik bendro pobūdžio teiginiais.
1 balas skiriamas, kai pateikta ribota ankstesnė patirtis ir numatytos bendro pobūdžio dalyvių bei partnerių pritraukimo priemonės.
2 balai skiriami, kai pateikta reikšminga dokumentais pagrįsta ankstesnė patirtis, veikiantys nacionaliniai ir tarptautiniai ryšiai ir konkretus, realistiškas tikslinių dalyvių, ekspertų, investuotojų ir partnerių pritraukimo planas.

2.6. Konsorciumo valdymo ir sprendimų priėmimo modelis – iki 3 balų
Vertinama, ar pateikta:
· Konsorciumo valdymo schema;
· Pareiškėjo ir Konsorciumo narių funkcijų ir atsakomybės matrica;
· sprendimų priėmimo tvarka;
· balsavimo, bendro sutarimo ar kitokios sprendimų priėmimo taisyklės;
· atsiskaitymo ir informacijos teikimo tvarka;
· ginčų sprendimo procedūra;
· Konsorciumo nario pasitraukimo ar pakeitimo tvarka;
· Projekto vykdytojo koordinavimo ir kontrolės teisės.
0 balų skiriama, kai valdymo modelis nepateiktas arba aprašytas tik formaliai.
1 balas skiriamas, kai pateikta bendra valdymo schema, tačiau neaiškios sprendimų priėmimo, atsiskaitymo, atsakomybės ar ginčų sprendimo procedūros.
2 balai skiriami, kai valdymo schema, funkcijos ir pagrindinės procedūros aprašytos, tačiau dalis sprendimų priėmimo, narių pakeitimo ar atsakomybės mechanizmų nepakankamai aiškūs.
3 balai skiriami, kai pateiktas aiškus, nuoseklus ir praktiškai įgyvendinamas valdymo modelis, kuriame nustatytos visos esminės sprendimų priėmimo, koordinavimo, atsiskaitymo, ginčų sprendimo ir Konsorciumo narių pakeitimo procedūros.

2.7. Rizikų valdymo modelis – iki 3 balų
Vertinama, ar pateiktas rizikų registras, kuriame kiekvienai reikšmingai rizikai nurodyta:
· rizikos aprašymas;
· tikimybė;
· galimas poveikis Projektui;
· prevencinės priemonės;
· korekcinės priemonės;
· atsakingas asmuo;
· rizikos stebėsenos periodiškumas.
Turi būti įvertintos bent šios rizikos:
· Projekto rodiklių nepasiekimas;
· nepakankamas dalyvių pritraukimas;
· Konsorciumo nario pasitraukimas ar pakeitimas;
· pagrindinio eksperto ar specialisto pasitraukimas;
· Projekto veiklų vėlavimas;
· finansavimo ir pinigų srautų sutrikimai;
· reikiamos infrastruktūros ar kitų išteklių neprieinamumas;
· interesų konfliktai;
· nepakankamas investuotojų ar tarptautinių partnerių įsitraukimas.
0 balų skiriama, kai rizikos nenustatytos arba pateiktas tik formalus bendro pobūdžio rizikų sąrašas.
1 balas skiriamas, kai nustatyta dalis pagrindinių rizikų, tačiau jų valdymo priemonės, atsakingi asmenys ar stebėsenos tvarka neaiškūs.
2 balai skiriami, kai nustatytos pagrindinės Projekto rizikos ir daugumai jų numatytos tinkamos prevencinės bei korekcinės priemonės, tačiau dalis priemonių ar atsakomybės paskirstymo pagrįsti nepakankamai.
3 balai skiriami, kai nustatytos visos reikšmingos Projekto rizikos, įvertinta jų tikimybė ir poveikis, kiekvienai rizikai numatytos konkrečios prevencinės bei korekcinės priemonės, paskirti atsakingi asmenys ir nustatyta reguliari rizikų stebėsenos tvarka.

	3. Projekto modelio inovatyvumas, metodinis pagrįstumas ir viešojo intereso užtikrinimas
	Vertinama, ar Projekte siūlomas nacionalinės startuolių vystymo sistemos modelis yra pagrįstas, inovatyvus Lietuvos kontekste, paremtas gerąja tarptautine praktika ir užtikrina viešojo intereso įgyvendinimą.
Vertinama ne vien tai, ar siūlomos naujos veiklos, bet ir ar pasirinktas Projekto modelis leidžia efektyviau spręsti Lietuvos startuolių ekosistemos problemas, šalinti nustatytus rinkos nepakankamumus ir sukurti didesnę pridėtinę vertę nei šiuo metu taikomi sprendimai.
Vertinami šie aspektai:
1. Projekto modelio naujumas Lietuvos kontekste;
2. tarptautinių praktikų, metodų ir patirties pritaikymas;
3. Projekto loginis ir metodinis pagrįstumas;
4. Projekto veiklų atitiktis tikslinės grupės poreikiams;
5. viešojo intereso, skaidrumo, atvirumo ir nediskriminavimo principų užtikrinimas;
6. Projekto sprendimų pagrindimas objektyviais duomenimis, tyrimais ir analize.
Vertinant Projekto modelio inovatyvumą atsižvelgiama:
· ar siūlomas modelis sprendžia aiškiai identifikuotas Lietuvos startuolių ekosistemos problemas;
· ar siūlomas naujas arba reikšmingai patobulintas veiklų organizavimo modelis;
· ar Projekto modelis papildo, o ne dubliuoja Lietuvoje jau veikiančias priemones;
· ar siūlomi sprendimai gali būti taikomi nacionaliniu mastu.
Vertinant tarptautinių praktikų pritaikymą atsižvelgiama:
· ar identifikuotos aktualios tarptautinės praktikos;
· ar paaiškinta, kodėl pasirinktos konkrečios praktikos;
· ar pagrįstas jų pritaikomumas Lietuvos sąlygoms;
· ar aiškiai nurodyta, kokios praktikos bus taikomos Projekto veiklose.
Vertinant loginį ir metodinį pagrįstumą atsižvelgiama:
· ar Projekto veiklos sudaro nuoseklią įgyvendinimo seką;
· ar kiekviena veikla aiškiai prisideda prie planuojamų rezultatų;
· ar pasirinkti metodai yra tinkami Projekto tikslams pasiekti;
· ar planuojami rezultatai logiškai siejasi su veiklomis ir rodikliais.
Vertinant viešojo intereso užtikrinimą atsižvelgiama:
· ar numatyta aiški ir skaidri dalyvių atrankos tvarka;
· ar laikomasi lygiateisiškumo ir nediskriminavimo principų;
· ar nustatytos interesų konfliktų prevencijos priemonės;
· ar Projekto veiklos bus prieinamos tikslinei grupei;
· ar numatytas Projekto veiklų ir rezultatų viešinimas.
Projekto modelio inovatyvumas ir metodinis pagrįstumas gali būti pagrindžiami:
· rinkos ar ekosistemos analize;
· statistiniais duomenimis;
· tikslinės grupės poreikių analize;
· tarptautinių programų ar iniciatyvų analize;
· mokslinėmis arba ekspertinėmis publikacijomis;
· kitais patikimais viešais informacijos šaltiniais.
Vien deklaratyvūs teiginiai, kad Projektas yra inovatyvus, pažangus ar unikalus, nelaikomi pakankamu pagrindimu.

Vertinimo skalė:
3.1. 0 balų skiriama, kai Projekto modelio inovatyvumas, loginis pagrįstumas ir viešojo intereso užtikrinimas nepagrįsti, o pateikti tik bendro pobūdžio deklaratyvūs teiginiai.
3.2. 1–5 balai skiriami, kai:
· siūlomas modelis iš esmės dubliuoja jau taikomus sprendimus;
· nepateikta tarptautinės praktikos analizės;
· veiklų loginis ryšys pagrįstas fragmentiškai;
· viešojo intereso užtikrinimo priemonės aprašytos tik bendrais teiginiais.
3.3. 6–10 balų skiriama, kai:
· Projekto modelis turi atskirų naujų elementų;
· remiamasi pavieniais tarptautinės praktikos pavyzdžiais;
· veiklų loginis pagrindimas iš esmės aiškus, tačiau dalis sprendimų nepakankamai argumentuoti;
· viešojo intereso užtikrinimo priemonės numatytos, tačiau jų taikymas detalizuotas nepakankamai.
3.4. 11–15 balų skiriama, kai:
· siūlomas modelis reikšmingai patobulina Lietuvoje taikomą praktiką;
· tinkamai pritaikytos tarptautinės gerosios praktikos;
· veiklų loginis ir metodinis pagrindimas nuoseklus;
· Projekto sprendimai pagrįsti objektyviais duomenimis;
· viešojo intereso užtikrinimo priemonės aiškios, tačiau nustatyta pavienių trūkumų.
3.5. 16–22 balai skiriami, kai:
· Projekto modelis yra inovatyvus Lietuvos kontekste ir pagrįstas objektyvia analize;
· tarptautinės praktikos tinkamai pritaikytos Lietuvos sąlygoms;
· veiklų ir rezultatų loginis ryšys aiškus ir nuoseklus;
· pasirinkti metodai leidžia pasiekti planuojamus rezultatus;
· viešojo intereso užtikrinimo priemonės yra pakankamos;
· nustatyti tik pavieniai, Projekto įgyvendinimui esminės įtakos neturintys trūkumai.
3.6. 23–25 balai skiriami, kai:
· siūlomas Projekto modelis yra aiškiai inovatyvus Lietuvos kontekste ir sprendžia identifikuotas nacionalinės startuolių ekosistemos problemas;
· pasirinkti sprendimai reikšmingai papildo arba tobulina Lietuvoje taikomą praktiką;
· tarptautinės gerosios praktikos išanalizuotos, kritiškai įvertintos ir pagrįstai pritaikytos Lietuvos sąlygoms;
· Projekto veiklų, rezultatų ir rodiklių loginė seka yra nuosekli ir metodologiškai pagrįsta;
· visi pagrindiniai Projekto sprendimai pagrįsti objektyviais duomenimis, analize ir patikimais informacijos šaltiniais;
· aiškiai užtikrinami skaidrumo, viešumo, lygiateisiškumo, nediskriminavimo ir interesų konfliktų prevencijos principai;
· nenustatyta reikšmingų metodinių ar loginių trūkumų.

	Didžiausia galima surinkti kriterijaus balų suma – 25

Mažiausia privaloma surinkti kriterijaus balų suma – 16



	
	4. Projekto veiklų ir rezultatų tęstinumas
	Vertinama, ar Pareiškėjas ir Konsorciumo nariai yra numatę aiškias, realias ir dokumentais pagrįstas priemones, kurios užtikrins Projekto metu sukurtų veiklų, rezultatų ir sukurtos nacionalinės startuolių vystymo sistemos tęstinumą ne trumpiau kaip trejus metus po Projekto veiklų įgyvendinimo pabaigos.
Vertinama ne vien Pareiškėjo ketinimas tęsti veiklas, bet ir tai, ar pateiktos organizacinės, finansinės ir veiklos tęstinumo prielaidos yra pakankamos užtikrinti ilgalaikį Projekto poveikį.
Vertinami šie aspektai:
· Projekto metu sukurtų veiklų tęstinumo planas;
· pasiektų rezultatų ir sukurtų pajėgumų išlaikymas;
· tęstinei veiklai numatyti finansavimo šaltiniai;
· Pareiškėjo ir Konsorciumo narių įsipareigojimai tęsti veiklas;
· numatomas veiklų mastas ir jų prieinamumas po Projekto veiklų įgyvendinimo pabaigos;
· poprojektinių rodiklių stebėsena ir jų išlaikymo priemonės;
· rizikų, galinčių turėti įtakos tęstinumui, valdymo priemonės.
Vertinama, ar tęstinumo plane aiškiai nurodyta:
· kokios veiklos bus tęsiamos;
· kokiu mastu jos bus vykdomos;
· kokiai tikslinei grupei jos bus skirtos;
· kokie rezultatai bus palaikomi;
· kokie finansavimo šaltiniai bus naudojami;
· kurie Konsorciumo nariai bus atsakingi už atskirų veiklų tęsimą;
· kaip bus užtikrinama sukurtų rezultatų priežiūra ir tolesnis vystymas.
Tęstinumas gali būti pagrindžiamas:
· Pareiškėjo ir Konsorciumo narių valdymo organų sprendimais;
· finansavimo įsipareigojimais;
· partnerystės ar bendradarbiavimo susitarimais;
· preliminariosiomis sutartimis;
· veiklos ir finansiniais planais;
· planuojamų pajamų prognozėmis;
· kitais objektyviai patikrinamais dokumentais.
Vien deklaratyvus ketinimas tęsti Projekto veiklas nelaikomas pakankamu tęstinumo pagrindimu.

Vertinimo skalė:
4.1. 0 balų skiriama, kai nepateiktas tęstinumo planas arba jis nepagrįstas jokiais dokumentais ir neleidžia įvertinti, kaip bus užtikrinamas Projekto rezultatų išlaikymas.
4.2. 1–4 balai skiriami, kai:
· pateiktas bendro pobūdžio tęstinumo aprašymas;
· nenurodyti konkretūs tęstinių veiklų mastai;
· neįvardyti finansavimo šaltiniai;
· Pareiškėjo ir Konsorciumo narių įsipareigojimai neaiškūs;
· tęstinumas grindžiamas tik ketinimais.
4.3. 5–8 balai skiriami, kai:
· numatytos pagrindinės tęstinės veiklos;
· įvardyti galimi finansavimo šaltiniai;
· pateikti bendri organizaciniai sprendimai;
· numatyta rezultatų stebėsena;
· tačiau dalis veiklų, finansavimo ar atsakomybių pagrįsta nepakankamai.
4.4. 9–12 balų skiriama, kai:
· aiškiai nustatytos tęstinės veiklos;
· paskirstyta atsakomybė tarp Pareiškėjo ir Konsorciumo narių;
· pateikti pagrindiniai finansavimo šaltiniai;
· numatyta rezultatų ir rodiklių stebėsena;
· tačiau nustatyta pavienių trūkumų dėl finansinio ar organizacinio tęstinumo pagrindimo.
4.5. 13–16 balų skiriama, kai:
· pateiktas išsamus tęstinumo planas;
· numatytos konkrečios tęstinės veiklos;
· aiškiai paskirstytos Pareiškėjo ir Konsorciumo narių atsakomybės;
· pagrįsti pagrindiniai finansavimo šaltiniai;
· numatyta poprojektinių rodiklių stebėsena;
· išlieka tik pavienės, Projekto tęstinumui esminės įtakos neturinčios rizikos.
4.6. 17–20 balų skiriama, kai:
· pateiktas išsamus, realistiškas ir dokumentais pagrįstas veiklų tęstinumo planas;
· aiškiai nustatyta, kurios Projekto veiklos bus tęsiamos ne trumpiau kaip trejus metus po Projekto veiklų įgyvendinimo pabaigos;
· pagrįsti ilgalaikiai finansavimo šaltiniai ir jų pakankamumas;
· aiškiai paskirstyta Pareiškėjo ir Konsorciumo narių atsakomybė už tęstinių veiklų vykdymą;
· numatytas pasiektų rezultatų, sukurtų pajėgumų ir poprojektinių rodiklių išlaikymas;
· pateiktos veiksmingos tęstinumo rizikų valdymo priemonės;
nenustatyta reikšmingų aplinkybių, kurios keltų pagrįstų abejonių dėl ilgalaikio Projekto rezultatų išlaikymo.

	Maksimali kriterijų suma iš viso:

	100

	
	Minimali privaloma surinkti kriterijų suma iš viso: 

	61

	2.12.7.
	Projektų specialieji atrankos kriterijai

	
	Netaikoma

	2.12.8.
	Projektų prioritetiniai atrankos kriterijai

	
	Netaikoma

	2.13.
	Taikomi teisės aktai
	Technologijų ir inovacijų įstatymas XIII-1414 Lietuvos Respublikos technologijų ir inovacijų įstatymas;

Dvidešimt pirmosios Lietuvos Respublikos Vyriausybės programa XV-1157 Dėl Dvidešimt pirmosios Lietuvos Respublikos Vyriausybės programos;

Veiklos Aprašas: 4-360 Dėl Projekto, kuriuo kuriama inovacijų vystymo sistema, skatinanti aukštos pridėtinės vertės star....

	2.14.
	Kita informacija

	KVIETIMAI - Lietuvos Respublikos ekonomikos ir inovacijų ministerija (lrv.lt)

	2.15.
	Priedai
	1. Priedas: Paraiškos forma
2. Priedas: Tinkamoms išlaidoms keliamų reikalavimų aprašymas
3. Priedas: Projektų tinkamumo finansuoti vertinimo kriterijų aprašas
4. Priedas: Veiklų ir finansinė ataskaita
5. Priedas: Priemonės aprašas

